-----------------------------------------------------------------------
  ระบบการควบคุมและการตรวจสอบภายใน

  -----------------------------------------------------------------------

บริษัทฯ ได้ให้ความสำคัญต่อระบบการควบคุมภายในที่มีประสิทธิภาพและเพียงพอ
ในทุกจุดของการปฏิบัติงาน ไม่ว่าจะเป็นระดับบริหารหรือระดับปฏิบัติการ
ทั้งนี้เพื่อการปฏิบัติงานได้อย่างมีประสิทธิภาพและโปร่งใส
สามารถที่จะตรวจสอบได้ตลอดเวลาโดยได้มีการกำหนดขอบเขตของหน้าที่และความรับผิดชอบ
ตลอดจนอำนาจในการดำเนินงานของพนักงานรวมถึง
ผู้บริหารแต่ละระดับอย่างชัดเจน
มีการแบ่งแยกหน้าที่การปฏิบัติงานกับการควบคุมและประเมินผลออกจากกัน
เพื่อให้เกิดการถ่วงดุลและสอบยันระหว่างกันอย่างเหมาะสมและเพียงพอ อีกทั้ง
บริษัทฯ ได้จัดให้มีการปรับปรุงระบบการควบคุมภายในให้มีความเหมาะสมเพียงพอ
อยู่อย่างสม่ำเสมอ ทั้งนี้เพื่อการปฏิบัติงานที่มีทั้งประสิทธิภาพและประสิทธิผลตลอดเวลา
โดยบริษัทฯ
ได้ให้ความสำคัญของระบบการควบคุมภายในที่ดีและตระหนักอยู่เสมอว่าความสำคัญของการควบคุมภายในที่ดีไม่ได้อยู่ที่การกำหนดให้มีขึ้น
แต่อยู่ที่การทำให้มีการปฏิบัติตาม
และปรับปรุงให้ดีขึ้นอยู่ตลอดเวลาได้อย่างไร เพื่อให้เหมาะสมและสอดคล้องกับสภาพแวดล้อม
รวมทั้งการเปลี่ยนแปลงต่างๆ ที่เกิดขึ้น

บริษัทฯ ได้จัดให้มีสำนักงานตรวจสอบภายในขึ้น เพื่อทำหน้าที่ในการตรวจสอบ
ความถูกต้องเหมาะสมของการปฏิบัติงาน และเพื่อให้สามารถมั่นใจได้ว่าการปฏิบัติงานต่างๆ
เป็นไปตามระบบการควบคุมรวมถึงข้อบังคับต่างๆ ที่วางไว้ เพื่อให้ได้มาซึ่งความสำเร็จ
ตามเป้าหมายหรือวัตถุประสงค์ที่กำหนดไว้ เพราะบริษัทฯ เชื่ออยู่เสมอว่าการควบคุมภายในที่ดี
เป็นอีกปัจจัยที่สำคัญยิ่งต่อความเจริญก้าวหน้ารวมถึงการดำรงอยู่อย่างมั่นคงขององค์กร

อนึ่ง ในการประชุมคณะกรรมการตรวจสอบครั้งที่ 1/2546 เมื่อวันที่ 25 กุมภาพันธ์ 2546
และการประชุมคณะกรรมการบริษัทฯ ครั้งที่ 1/2546 เมื่อวันที่ 20 มีนาคม 2546
ได้มีการประเมินระบบการควบคุมภายในของบริษัทฯ ในด้านต่างๆ 5 ด้าน
ตามแนวทางที่ตลาดหลักทรัพย์
แห่งประเทศไทยกำหนด ได้แก่ องค์กรและสภาพแวดล้อม การบริหารความเสี่ยง
การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
และระบบการติดตาม
คณะกรรมการมีความเห็นโดยสรุปว่า บริษัทฯ
มีระบบการควบคุมภายในที่เพียงพอและเหมาะสมกับการดำเนินธุรกิจของบริษัทฯ นอกจากนี้
ผู้สอบบัญชีของบริษัทฯ ได้ประเมินประสิทธิภาพ
ของระบบการควบคุมภายในด้านบัญชีของบริษัทฯ
โดยสรุปว่าผู้สอบบัญชีไม่พบข้อบกพร่องของระบบการควบคุมภายในด้านบัญชีที่จะมีผลกระทบอย่างเป็นสาระสำคัญต่อการแสดงความเห็นต่องบการเงินสำหรับปีสิ้นสุดวันที่
31 ธันวาคม 2545

- 2 -

+-----------------------------------------------------------------------+
| การบริหารความเสี่ยง                                                      |
+-----------------------------------------------------------------------+

บริษัทฯ ได้ให้ความสำคัญอย่างยิ่งต่อการบริหารความเสี่ยง โดยบริษัทฯ เชื่อว่าสภาพ
แวดล้อมต่างๆ มีการเปลี่ยนแปลงอยู่ตลอดเวลา ซึ่งการเปลี่ยนแปลงต่างๆ เหล่านี้
ล้วนก่อให้เกิดสถานการณ์ใหม่ๆ รวมทั้งความเสี่ยงใหม่ๆ ที่มีผลกระทบต่อองค์กรทั้งสิ้น
การติดตามและประเมินสถานการณ์อย่างต่อเนื่องจึงเป็นสิ่งจำเป็นในอันที่จะทำให้สามารถทราบได้ว่า
วิธีการควบคุม
ที่มีอยู่เดิมจะยังเพียงพอหรือไม่ ทั้งนี้ เพื่อลดผลกระทบจากเหตุการณ์ต่างๆ ที่อาจจะเกิดขึ้น
และช่วยให้องค์กรประสบความสำเร็จได้ โดยบริษัทฯ
ได้มีการกำหนดประเภทของความเสี่ยงที่มีผลกระทบ
ต่อการดำเนินงานของบริษัทฯ จัดให้มีการประเมินความเสี่ยงต่างๆ เหล่านี้ อย่างเป็นระบบ
เป็นประจำ รวมทั้งกำหนดแนวทางในการป้องกันและวิธีกำจัดความเสี่ยงต่างๆ เหล่านี้อย่างชัดเจน